PATVIRTINTA

Šilalės rajono savivaldybės mero

2025 m. balandžio 2 d.

potvarkiu Nr. T3-128

 **UŽDAROSIOS AKCINĖS BENDROVĖS „ŠILALĖS VANDENYS“**

**2025–2029 METŲ VEIKLOS PLANAS**

|  |  |  |  |
| --- | --- | --- | --- |
| Ūkio subjektopavadinimas | Uždaroji akcinė bendrovė„Šilalės vandenys“ | Kontaktinio asmens vardas, pavardė | REMIGIJUS VĖLAVIČIUS |
| Pareigos | DIREKTORIUS |
| Telefono numeris  | 0 699 59865 |
| Kodas | 176523470 | El. paštas | remigijus.v@silalesvandenys.lt |
| Buveinės adresas | Rytinio Kelio g. 4, Šilalė | Asmens rengusio veiklos planą vardas, pavardė | VIRGINIJA LAURINAVIČIENĖ |
| Telefonas | (0 449) 74205 | Pareigos | VYRIAUSIOJI FINANSININKĖ |
| Telefono numeris | (0 449) 70027 |
| El. paštas | info@silalesvandenys.lt | El. paštas | finansininkas@silalesvandenys.lt |

 2025-03-27

 (Parengimo data)

****

UAB „ŠILALĖS VANDENYS“

2025–2029 METŲ VEIKLOS PLANAS

**TURINYS**

**I SKYRIUS**. VYKDOMA VEIKLA……………………...……………………………….………..…4

**II SKYRIUS**. VALDOMAS TURTAS…………………………………………………...…………...5

**III SKYRIUS**. GERIAMOJO VANDENS TIEKIMO IR NUOTEKŲ TVARKYMO INFRASTRUKTŪROS EKSPLOATAVIMO SĄLYGOS....................................................................6

GERIAMOJO VANDENS EKSPLOATAVIMAS................................................................................6

NUOTEKŲ EKSPLOATAVIMAS........................................................................................................6

NUOTEKŲ DUMBLO ESPLOATAVIMAS.........................................................................................7

**IV SKYRIUS.** VEIKLOS ATNAUJINIMO IR PLĖTROS KRYPTYS...............................................7

**V SKYRIUS**. RACIONALAUS GAMTOS IŠTEKLIŲ NAUDOJIMO, APLINKOS

TARŠOS MAŽINIMO PRIEMONĖS....................................................................................................7

**VI SKYRIUS.** PASLAUGŲ KOKYBĖS GERINIMO PRIEMONĖS.................................................8

**VII SKYRIUS**. GERIAMOJO VANDENS TIEKIMO IR NUOTEKŲ TVARKYMO INFRASTRUKTŪROS PLĖTROS IR RENOVACIJOS PRIEMONĖS, PLANUOJAMŲ EKSPLOATACINIŲ SĄNAUDŲ IR PARDAVIMO POKYČIAI.......................................................8

VYKDOMI INVESTICIJŲ IR PLĖTROS PROJEKTAI.......................................................................9

NUMATOMOS INVESTICIJOS ILGALAIKIO TURTO ĮSIGYJIMUI............................................10

**VIII SKYRIUS.** LĖŠŲ POREIKIS VEIKLOS IR PLĖTROS PLANUI ĮGYVENDINTI IR FINANSAVIMO ŠALTINIAI..............................................................................................................12

**IX SKYRIUS**. PROGNOZUOJAMA ĮTAKA GERIAMOJO VANDENS TIEKIMO IR NUOTEKŲ TVARKYMO PASLAUGŲ KAINOMS.............................................................................................12

**X SKYRIUS**. INFORMACIJA TEIKIAMA VARTOTOJAMS SIEKIANT PASLAUGŲ PATIKIMUMO IR SAUGUMO..........................................................................................................13

**XI SKYRIUS**. INVESTICINĖS PRIEMONĖS NUOTEKŲ TARŠOS PREVENCIJAI

NUSTAČIUS NEATITIKIMUS..........................................................................................................13

**XII SKYRIUS**. INVESTICINĖS PRIEMONĖS GERIAMOJO VANDENS SAUGAI

UŽTIKRINTI NUSTAČIUS NEATITIKIMUS...................................................................................14

**XIII SKYRIUS**. KITA INFORMACIJA.............................................................................................14

**I SKYRIUS**

**VYKDOMA VEIKLA**

UAB „Šilalės vandenys“ įregistruota 1992 m. sausio 2 d. Bendrovės pagrindinė veikla – geriamojo vandens tiekimas ir nuotekų tvarkymas. Šias paslaugas Bendrovė teikia Šilalės miesto ir rajono gyventojams bei įmonėms.

Pagrindiniai 2019-2023 metų geriamojo vandens tiekimo ir nuotekų tvarkymo paslaugos teikėjo UAB „Šilalės vandenys“ teikiamų paslaugų (geriamojo vandens tiekimo ir nuotekų tvarkymo) rodikliai pateikiami 1.1 lentelėje.

**1.1 lentelė. UAB „Šilalės vandenys“ pagrindiniai teikiamų paslaugų rodikliai**

| **Rodiklis** | **2019** **m.** | **2020** **m.** | **2021** **m.** | **2022 m.** | **2023 m.** | **Vidurkis** | **Pokytis, proc.** |
| --- | --- | --- | --- | --- | --- | --- | --- |
| Vandens realizavimo pajamos, tūkst. Eur | 544.4 | 542.6 | 587 | 630.6 | 708.1 | *602.54* | *30.1%* |
| Nuotekų surinkimo, valymo ir tvarkymo bei transportavimo pajamos, tūkst. Eur | 417.1 | 424.7 | 457.3 | 614.2 | 779.8 | *538.62* | *87.0%* |
| Kitos pajamos, tūkst. Eur | 80.7 | 87.1 | 117.6 | 141.2 | 115.2 | *108.36* | *42.8%* |
| Vandens tiekimo sąnaudos, tūkst. Eur | 533.8 | 542.2 | 535.6 | 693.1 | 644.9 | *589.92* | *20.8%* |
| Nuotekų tvarkymo sąnaudos, tūkst. Eur  | 489.4 | 491.6 | 521.71 | 668.2 | 669.3 | *568.042* | *36.8%* |
| Išgauto požeminio vandens kiekis, tūkst. kub. m. | 602.8 | 615.3 | 643.6 | 658.1 | 613.8 | *626.72* | *1.8%* |
| Į tinklus patiekto geriamojo vandens kiekis, tūkst. kub. m. | 585.4 | 597.2 | 630 | 643.7 | 599.6 | *611.18* | *2.4%* |
| Realizuoto geriamojo vandens kiekis, tūkst. kub. m. | 468.9 | 464.3 | 512.2 | 505.6 | 474.1 | *485.02* | *1.1%* |
| *Iš jų vartotojams (gyventojams), tūkst. kub. m* | *392.7* | *398.4* | *437* | *428.3* | *391.3* | *409.54* | *-0.4%* |
| Vandens netektys, proc. | 22.2 | 24.5 | 20.4 | 23.2 | 22.8 | *22.62* | *0.6%* |
| Surinktų ir išvalytų nuotekų kiekis, tūkst. kub. m. | 549.6 | 632.6 | 586.3 | 666.9 | 833.1 | *653.7* | *51.6%* |
| *Iš jų surinkta asenizacine mašina, tūkst. kub. m* | *3.2* | *4.3* | *4.8* | *4.6* | *4.4* | *4.26* | *37.5%* |
| Realizuotų nuotekų tvarkymo paslaugos kiekis, tūkst. kub. m | 328.6 | 335.8 | 357.5 | 370 | 378.4 | *354.06* | *15.2%* |
| Nuotekų infiltracija, proc. | 40.2 | 46.9 | 39 | 44.5 | 54.6 | *45.04* | *14.4%* |

UAB „Šilalės vandenys“ misija – klientams efektyviai teikti paslaugas, taip kuriant geresnę gyvenimo kokybę. Vandentvarkos paslaugos abonentams ir vartotojams teikiamos etiškai ir skaidriai. Vandentvarkos darbuotojams sukurtos profesinio ir asmeninio tobulėjimo galimybės.

**1.2 lentelė. UAB „Šilalės vandenys“ organizacinė struktūra**

Bendrovės vizija – Kiekvienam žmogui – aukščiausios kokybės vanduo ir šiuolaikiškos paslaugos. Tapti modernia ir efektyvia bendrove UAB „Šilalės vandenys“ siekia įgyvendindama pokyčius penkiomis pagrindinėmis strateginėmis kryptimis:

* **Kokybės užtikrinimas**. Įmonės veiklos objektas – valdoma infrastruktūra ir technologiniai procesai, galutinio produkto ir paslaugos teikimo procesai. Užtikrinant ir palaikant geriamojo vandens kokybę, plečiant ir rekonstruojant esamus tinklus, didinant vandens gerinimo įrenginių skaičių, užtikrinant kokybišką ir greitą klientų aptarnavimą bei problemų sprendimą.
* **Veiklos efektyvumas**. Įmonės veiklos efektyvumo vystymas orientuotas į vidinių veiklos procesų ir finansinių rezultatų gerinimą, racionalų išteklių panaudojimą, infrastuktūros kūrimą ir proceso tęstinumo palaikymą. Nuolat siekiama optimizuoti technologinius ir energetinius procesus bei darbo sąnaudas.
* **Motyvuoti darbuotojai**. Ši kryptis orientuota į darbuotojų skatinimą įsitraukiant siekti bendrų veiklos rezultatų, suteikiant pakankamai aiškias sąlygas vystyti gebėjimus bei mokytis praktiškai dirbti.
* **Pridėtinės vertės kūrimas**. Strateginiai tikslai skirti vartotojų gerovei kurti. Vystant įvairius projektus, bendrovė užtikrins ekonomikos plėtrą ir kurs pridėtinę vertę.
* **Paslaugų prieinamumo didinimas.** Siekiama vystyti vandens tiekimo ir nuotekų tvarkymo infrastruktūrą, sudaryti galimybes prijungti kuo daugiau naujų vartotojų ir abonentų.

**1.3 schema. UAB „Šilalės vandenys“ pagrindinės strateginės kryptys**

**II SKYRIUS**

**VALDOMAS TURTAS**

Bendrovės akcijų savininkė yra Šilalės rajono savivaldybė. UAB „Šilalės vandenys“ materialiniai resursai yra Bendrovės ilgalaikis turtas, kurį sudaro materialusis turtas ( pastatai ir statiniai ir perdavimo priemonės, mašinos ir įrengimai, transporto priemonės, kita įranga, įrankiai ir įrenginiai). Ilgalaikis turtas nuosekliai atnaujinamas, rekonstruojamas, kad pastatai, statiniai, vandentiekio ir nuotekų tinklai galėtų patikimai tarnauti veikloje. Atsargos nėra kaupiamos, o palaikomas jų optimaliausias reikalingas kiekis veiklai užtikrinti.

**2.1 lentelė. UAB „Šilalės vandenys“ ilgalaikis turtas 2024-12-31(tūkst. Eur)**

| **Ilgalaikis turtas** | **Vertė, tūkst. Eur** |
| --- | --- |
| Žemė | 5,79 |
| Pastatai ir statiniai ir perdavimo priemonės | 13565,83 |
| Mašinos ir įranga | 506,17 |
| Transporto priemonės  | 151,74 |
| Kiti įrenginiai, prietaisai ir įrankiai | 21,55 |

2024-12-31 bendrovė eksploatavo 209,183 km požeminių vandentiekio tinklų, 108,9 km nuotekų tinklų, 49 vandenvietes, iš kurių 26 įrengti vandens gerinimo įrenginiai, taip pat 50 nuotekų perpumpavimo stočių bei 9 biologinio valymo įrenginius.

**2.2 lentelė. UAB „Šilalės vandenys“ eksploatuojama infrastruktūra**

| **Rodiklis** | **2019 m.** | **2024 m.** | **Pokytis, proc.** |
| --- | --- | --- | --- |
| Vandenvietės, vnt. | 53 | 49 | *-7,6%* |
| Vandens gerinimo įrenginiai, vnt. | 16 | 26 | *62,5%* |
| Geriamojo vandens tiekimo tinklai, km | 200,0 | 209,2 | *4,5%* |
| Nuotekų valyklos (nuotekų valymo įrenginiai), vnt. | 9 | 9 | *0%* |
| Nuotekų perpumpavimo stotys, vnt.  | 44 | 52 | *25,0%* |
| Buitinių nuotekų tvarkymo tinklai, km | 101,0 | 108,9 | *7,9%* |

**III SKYRIUS**

**GERIAMOJO VANDENS TIEKIMO IR NUOTEKŲ TVARKYMO INFRASTRUKTŪROS EKSPLOATAVIMO SĄLYGOS**

**GERIAMOJO VANDENS EKSPLOATAVIMAS**

UAB „Šilalės vandenys“ per metus išgauna apie 648 tūkst. m3 geriamojo vandens. Vartotojams ir abonentams geriamojo vandens patiekiama apie 500 tūkst. m3 per metus.

2024 m. gruodžio 31 d. duomenimis Bendrovė eksploatavo 209,2 km vandentiekio tinklų, 49 vandenvietes, 26 vandens gerinimo įrenginius, 77 artezinius gręžinius, 1 vandens pakėlimo stotį, 14 vandens bokštų bei 4 vandens rezervuarus.

Eksploatuojant vandens tiekimo infrastruktūrą per metus įvyksta apie 300 vandentiekio avarijų. Didžioji dalis Šilalės rajono ir miesto gyventojų geriamąjį vandenį gauna iš centralizuoto vandentiekio. Vandentiekio tinklų avaringumas turi didelę įtaką bendrovės veiklai, sprendžiant kasdieninius uždavinius, kyla problemų dėl įrangos senėjimo ir mažų investicijų. Dažniausios vandentiekio avarijų priežastys yra tinklo nusidėvėjimas, vamzdynų korozija, pasenusi uždaromoji – reguliuojamoji ir apsauginė armatūra, vamzdyno lūžiai veikiami sezoninių temperatūros pokyčių gruntui, vystytojų, rangovų klaidos, kai vykdant statybos darbus (žemės kasimo, gręžimo ir kt.), pažeidžiami vamzdynai. Prioritetai, pasinaudojant teikiamomis ES fondų paramos lėšomis, skiriami tik naujų tinklų plėtrai. Todėl buvo atstatomos tik atskiros avaringiausios ir keliančios grėsmes vandentiekio vamzdyno atkarpos.

Geriamąjį vandenį bendrovė tiekia tik iš požeminio vandens gręžinių. Požeminis vanduo yra vienas iš kokybiškiausių galimų geriamojo vandens šaltinių, tačiau ir požeminiame gamtiniame vandenyje visada yra ištirpusių priemaišų, kurias iš vandens reikia šalinti, siekiant, kad vanduo atitiktų itin kokybiško geriamojo vandens kokybinius rodiklius. Tokios šalintinos priemaišos Šilalės rajono požeminiame vandenyje yra amonis, geležis, manganas ir keliose vandenvietėse pasirodęs arsenas. Visos šios priemaišos iš požeminio vandens šalinamos vandens gerinimo įrenginiais, kurie įrengti 26, daugiausiai vartotojų turinčiose vandenvietėse iš 49, tad didžioji dalis rajono gyventojų gauna Lietuvos higienos normas atitinkantį vandenį.

Geriamojo vandens saugos ir kokybės reikalavimus nustato Lietuvos higienos norma HN 24:2023. Remiantis šiais reikalavimais ir siekiant užtikrinti tiekiamo geriamojo vandens kokybę, bendrovė vykdo nuolatinę geriamojo vandens kokybės stebėseną, atlieka tyrimus.

**NUOTEKŲ EKSPLOATAVIMAS**

2024 m. gruodžio 31 d. duomenimis Bendrovė eksploatuoja 108,9 km ilgio buitinių nuotekų tinklų, 9 nuotekų valyklas, 49 nuotekų perpumpavimo siurblines, kuriomis nuotekos nukreipiamos į valyklas.

Didžioji dalis Bendrovės eksploatuojamų nuotekų surinkimo tinklų yra savitakiai. Eksploatuojant nuotekų tinklus per metus įvyksta apie 529 įvairūs gedimai. Nuotekų infiltracija per metus sudarė 47%. Nuotekų infiltracija be kitų veiksnių (nuotekų surinkimo būklės, gedimų juose skaičiaus) priklauso ir nuo iškritusių kritulių kiekio.

Nuotekos surenkamos nuotekų tinklais ir asenizacinėmis transporto priemonėmis. Išvalomos biologiškai Šilalės miesto ir 8 didžiausių gyvenviečių nuotekų valyklose.

**NUOTEKŲ DUMBLO ESPLOATAVIMAS**

Valant nuotekas, susidaro nemažai nuosėdų – skysto dumblo, kuriame yra ne tik daug naudingų augalams maisto medžiagų, bet ir ekologiniu pažiūriu kenksmingų teršalų. UAB ,,Šilalės vandenys“ taikomas dumblo apdorojimo būdas – dumblo išlaikymas dumblo kaupimo aikštelėje ne trumpiau kaip vienus metus.

Šis susikaupęs dumblas yra laikomas Mišučių lagūnoje. Sprendžiant dumblo utilizavimo problemą 2024 metais buvo įsigytas tręšimo planas dešimčiai metų, kuriuo vadovaujantis dalis įmonės teritorijoje sukaupto dumblo bus išvežama ūkininko laukams tręšti.

**IV SKYRIUS**

**VEIKLOS ATNAUJINIMO IR PLĖTROS KRYPTYS**

Siekiant vartotojams tiekti kuo kokybiškesnes paslaugas, kasmet vykdomas turimo ilgalaikio turto atnaujinimas ir plėtra – vandens gerinimo įrenginių bei nuotekų infrastruktūros statinių statyba bei rekonstrukcija, naujų gręžinių gręžimas, senuosius tamponuojant, vandentiekio tinklų paklojimas naujais vamzdžiais, atjungiant avarinės būklės trasas, automobilių ir inventoriaus įsigijimas, pakeičiant susidėvėjusius, turimos įrangos atnaujinimas bei modernizavimas. Ilgalaikio turto atnaujinimas mažina elektros energijos, remonto medžiagų ir kuro sąnaudas. Bendrovė kasmet siekia racionalaus gamtos išteklių naudojimo, mažindama vandens netektis vandentiekio tinkluose. Spręsdama šį klausimą Bendrovė stengiasi operatyviai šalinti gedimus, periodiškai tikrina vandens skaitiklius įvaduose ir butuose.

Nuotekų tinklų plėtra ir įrengimas – kita labai svarbi aplinkos taršos mažinimo priemonė, kuri vykdoma įgyvendinant projektus Šilalės rajone. Siekiant mažinti sukaupto nuotekų dumblo kiekį dalis jo kasmet perduodama atliekų tvarkytojams arba asmenims, turintiems teisę nuotekų dumblą naudoti tręšimui ar rekultivavimui.

**V SKYRIUS**

**RACIONALAUS GAMTOS IŠTEKLIŲ NAUDOJIMO, APLINKOS TARŠOS**

**MAŽINIMO PRIEMONĖS**

Labai svarbi bendrovės veiklos sritis - gamtosauga. Didelė reikšmė yra teikiama darbų atlikimo ekologiniams reikalavimams bei tiekiamo geriamojo vandens atitikimui priimtinoms žmogaus sveikatos normoms.

UAB „Šilalės vandenys“ kasmet siekia racionaliai naudoti gamtos išteklius, mažinant vandens nuostolius vandentiekio tinkluose bei įgyvendinti įvairias aplinkos taršos mažinimo priemones. Vandens netekčių mažinimas vandentiekio tinkluose yra vienas iš pagrindinių Bendrovės prioritetų, kuri prisideda prie tvaraus vandentiekio darbo, elektros sąnaudų mažinimo, efektyvesnio vandentiekio darbo, geresnės tinklo priežiūros, šiuolaikinių technologijų taikymo kasdieniniame darbe.

Bendrovė mažina taršą, sukauptą džiovintą dumblą perduodama ūkininkams laukų tręšimui. Tokiu būdu apdoroto džiovinto dumblo problema išsprendžiama maksimaliai, nepaliekant jokių atliekų ir neteršiant aplinkos.

UAB „Šilalės vandenys“, kaip atsakinga ir aplinką tausojanti įmonė, 2024 metais įrengė, o 2025 m. pradėjo eksploatuoti dvi saulės elektrines – Šilalės miesto vandenvietėje ir nuotekų valykloje. Artimiausiais metais planuojama saulės elektrines įrengti prie Pajūrio ir Kvėdarnos nuotekų valyklų. Ši ilgalaikė investicija padės ne tik mažinti energijos sąnaudas ir didinti energetinę nepriklausomybę, bet ir atliks svarbų vaidmenį aplinkos apsaugos ir tvarumo srityje. Taip pat tikimasi, kad pradėjus naudoti žaliąją energiją pavyks sumažinti vandens ir nuotekų paslaugų kainų augimą.

2025-2029 metų plėtros plane numatoma net 5 naujų nuotekų valyklų įrengimas (Žadeikiuose, Pajūralyje, Upynoje, Šiauduvoje, Bijotuose) bei naujų nuotekų tinklų paklojimas Pajūralio, Upynos ir Šiauduvos gyvenvietėse, kas taip pat labai stipriai prisidės prie aplinkos taršos mažinimo. Taip pat 2025-2029 metais planuojama plėsti saulės elektrinių tinklą prie daugiausiai elektros energijos naudojančių bendrovės valdomų įrenginių.

**VI SKYRIUS**

**PASLAUGŲ KOKYBĖS GERINIMO PRIEMONĖS**

Pagrindinis bendrovės tikslas – užtikrinti nepertraukiamą vandens tiekimo ir nuotekų tvarkymo paslaugų teikimą, sudaryti sąlygas fiziniams ir juridiniams asmenims gauti saugos ir kokybės reikalavimus atitinkantį geriamąjį vandenį ir nuotekų tvarkymo paslaugas aptarnaujamoje teritorijoje.

Tiekiamo geriamojo vandens saugą ir kokybę kontroliuoja UAB „Šilalės vandenys“ atsakingi darbuotojai, kurie periodiškai stebi mikrobiologinius, fizikinius ir cheminius geriamojo vandens parametrus. Geriamojo vandens kokybė tikrinama visose vandenvietėse, vadovaujantis geriamojo vandens programinės priežiūros planais, suderintais su valstybine maisto ir veterinarijos tarnyba. Siekiant gerinti tiekiamo vandens kokybę kasmet investuojama į naujų vandens gerinimo įrenginių statybą ar senų rekonstrukciją. Profilaktiškai vykdomas tinklų praplovimas.

Teršalų pašalinimą nuotekų valyklose bei išleidžiamų nuotekų užterštumą kontroliuoja tiek pati bendrovė, tiek kontroliuojanti institucija – Aplinkos apsaugos departamentas. Visų, iš nuotekų valymo įrenginių, išleidžiamų nuotekų tyrimai atliekami pagal patvirtintas monitoringo programas. Tyrimus atlieka laboratorijos, turinčios Lietuvos Respublikos Aplinkos apsaugos agentūros išduotus leidimus. Siekiant pagerinti teikiamų paslaugų kokybę numatoma investuoti į nuotekų sektoriaus atnaujinimą ir modernizavimą.

Bendrovės klientų skaitiklių rodmenų deklaravimo procesui palengvinti, nuspręsta investuoti į išmaniuosius (ultragarsinius) šalto vandens skaitiklius Išmanieji skaitikliai, tai tokie prietaisai, kurie nuotoliniu būdu nuskaito, užfiksuoja ir perduoda informaciją apie šalto vandens suvartojimą vandens tiekėjui, todėl vandens vartotojams nebereikės kas mėnesį deklaruoti savo šalto vandens suvartojimo rodmenų. Išmanieji skaitikliai yra kur kas tikslesnė ir modernesnė mechaninių šalto vandens apskaitos prietaisų alternatyva, kuri Bendrovės aptarnaujamoje teritorijoje pradėta diegti daugiabučių namų įvaduose ir gyventojų butuose. Planuojama, kad šie skaitikliai mechaninius šalto vandens skaitiklius turėtų visiškai pakeisti 2030 metais.

**VII SKYRIUS**

**GERIAMOJO VANDENS TIEKIMO IR NUOTEKŲ TVARKYMO INFRASTRUKTŪROS PLĖTROS IR RENOVACIJOS PRIEMONĖS, PLANUOJAMŲ EKSPLOATACINIŲ SĄNAUDŲ IR PARDAVIMO POKYČIAI**

**VYKDOMI INVESTICIJŲ IR PLĖTROS PROJEKTAI**

UAB „Šilalės vandenys“ 2025-2029 m. veiklos ir plėtros planas yra sudarytas atsižvelgiant į pagrindinius bendrovės tikslus. Parengtame Plane pateikiami numatomi lėšų šaltiniai investicinių ir plėtros projektų įgyvendinimui bei turimo ilgalaikio turto atstatymui ir naujo įsigijimui. Šiuo laikotarpiu numatyta įgyvendinti investicijas plėtrai, ilgalaikio turto atstatymui, atnaujinimui ir įsigijimui, kurios būtų dalinai finansuojamos Šilalės rajono savivaldybės ir Europos sąjungos fondų bei įmonės lėšomis.

Pagrindinis Bendrovės tikslas – užtikrinti nepertraukiamą vandens tiekimo ir nuotekų tvarkymo paslaugų teikimą, sudaryti sąlygas fiziniams ir juridiniams asmenims gauti saugos ir kokybės reikalavimus atitinkantį geriamąjį vandenį ir nuotekų tvarkymo paslaugas aptarnaujamoje teritorijoje. Šiam tikslui įgyvendinti ir siekdama savo vartotojams teikti kuo kokybiškesnes paslaugas, Bendrovė nuolat dalyvauja investicijų ir plėtros projektuose.

Vykdomų projektų tikslas – didinti centralizuoto vandens tiekimo ir nuotekų tvarkymo paslaugų prieinamumą (visuotinumą), siekti užtikrinti gyventojams kokybišką geriamojo vandens tiekimą ir nuotekų tvarkymą, sumažinti dirvožemio ir gruntinio vandens taršą bei požeminio vandens išteklių taršos riziką aptarnaujamoje teritorijoje, išplečiant vandentvarkos paslaugas ir pagerinti teikiamų paslaugų kokybę.

Šiuo metu Bendrovė su savo partneriu Šilalės rajono savivaldybės administracijayra pateikusi paraišką projektui „Vandentvarkos paslaugų prieinamumo didinimas Šilalės rajono savivaldybėje“. Planuojama, kad pasirašius finansavimo sutartį, 2025-2029 metais didelė dalis Bendrovės lėšų bus skiriama būtent šio projekto įgyvendinimui.

Įgyvendinant minėtą projektą, bus vykdoma nuotekų tinklų plėtra Upynos mstl., Šiauduvos ir Pajūralio kaimuose, nuotekų valymo įrenginių statyba – Upynos mstl. ir Šiauduvos k., nuotekų valymo įrenginių rekonstrukcija – Pajūralio ir Žadeikių kaimuose, vandens gerinimo įrenginių statyba – Naujojo Obelyno, Bilionių, Biržų Lauko, Drobūkščių kaimuose.

**7.1 lentelė. Esamų vandentvarkos sistemų būklė Šilalės r. sav. gyvenvietėse, kuriose planuojama vykdyti projekto veiklas**

|  |  |  |  |
| --- | --- | --- | --- |
| **Pavadinimas** | **Centralizuoti vandentiekio tinklai** | **Gręžinių sk. (vnt.) ir projektinis pajėgumas (kub. m/d.)** | **Vandens gerinimo įrenginių sk. (vnt.) ir jų projektinis pajėgumas** |
| Naujojo Obelyno k. | 5 km | 2 vnt./ 48 kub. m/ d. | Nėra |
| Biržų lauko k. | 4 km | 2 vnt./ 96 kub. m/ d. | Nėra |
| Bilionių k. | 1,9 km | 2 vnt./ 48 kub. m/ d. | Nėra |
| Drobūkščių k. | 4 km | 2 vnt./ 48 kub. m/ d. | Nėra |

Projektu numatoma padidinti geriamojo vandens ir nuotekų tvarkymo paslaugų prieinamumą ir kokybę Šilalės r. sav. teritorijoje, nes bus įrengta ir rekonstruota/modernizuota vandentvarkos infrastruktūra.

**7.2 lentelė. Esamų nuotekų surinkimo sistemų būklė Šilalės r. sav. gyvenvietėse, kuriose planuojama vykdyti projekto veiklas**

| **Pavadinimas** | **Centralizuoti nuotekų tinklai** | **Nuotekų valymo įrenginių tipas/** **valymo būdas** | **Nuotekų valymo įrenginių statybos metai/ Rekonstrukcijos metai** | **Nuotekų valymo įrenginių projektinis pajėgumas pagal GE** | **Nuotekų valymo įrenginių našumas, tūkst. kub. m/ parą** | **Išvada dėl nuotekų valymo įrenginių rekonstrukcijos** |
| --- | --- | --- | --- | --- | --- | --- |
| Upynos mstl. | Nėra | Nėra | - | - | - | - |
| Šiauduvos k. | Nėra | Nėra | - | - | - | - |
| Pajūralio k. | 1,32 km | Atviri biologiniai | 1998 m./ nerek. | 120 | 0,13 | Viršijo bendrąjį fosforą 2021, 2022 ir 2023 m., nuotekų valymo įrenginių rekonstrukcija galima pagal Gairių 2.27.1 p. ir pagal 2.27.2.2 p. |
| Žadeikių k. | 3,3 km | Atviri biologiniai | 1983 m./ nerek. | 207 | 0,11 | Viršijo bendrąjį fosforą 2021ir 2023 m., nuotekų valymo įrenginių rekonstrukcija galima pagal Gairių 2.27.2.2 p. |

Bendra šio projekto vertė – 5774,83 tūkst. eurų. Jo įgyvendinimui reikalingiems rangos darbams bei techniniams projektams įsigyti 2025-2029 metais apie 2815 tūkst. eurų skirs Šilalės rajono savivaldybės administracija, o 2505 tūkst. eurų bus skiriama iš Europos sąjungos fondų lėšų. .

Siekiant mažinti nuotekų valyklose susidariusio perteklinio ir neapdoroto dumblo apimtis Tauragės, Jurbarko, Pagėgių ir Šilalės rajonų savivaldybėse, 2023 metų pradžioje savivaldybių tarybos patvirtino 2023–2029 metų Tauragė+ funkcinės zonos strategiją, pagal kurią ES investicijos

bus nukreiptos penkiems regionui bendriems poreikiams spręsti, tarp jų ir nuotekų dumblo bendram

tvarkymui.

Kadangi Bendrovėje bendras paslaugų vartotojų skaičius nuolat auga, dėl paslaugų prieinamumo plėtros, tad didėja ir sukaupiamo dumblo kiekis. Projektas "Nuotekų tvarkymo infrastruktūros pajėgumų plėtra Tauragė+ FZ" pagal 2022-2030 m. Tauragės regiono plėtros plano aplinkos apsaugos srities projektų finansavimo programą – yra puiki priemonė šiai kaupiamo dumblo problemai spręsti regiono mastu. Projekto vykdytojas – UAB „Tauragės vandenys“, projekto partneriai: UAB „Jurbarko vandenys“, UAB „Pagėgių komunalinis ūkis“, UAB „Šilalės vandenys“.

Bendrovė projekto įgyvendinimo metu planuoja suprojektuoti, o po to Šilalės miesto nuotekų valykloje pastatyti pastato priestatą, vėliau jame įrengti sausinimo presą ir įsigyti sunkvežimį, kuriuo bus galima sausintą dumblą gabenti į Tauragę. Bendra Bendrovės šiam projektui įgyvendinti reikalinga suma – beveik 600 tūkst. eurų. Apie 90 tūkst. eurų šios sumos investuos partneris Šilalės rajono savivaldybės administracija, likę 510 tūkst. eurų bus skiriami iš Europos sąjungos fondų lėšų.

Iš seniau įgyvendintų projektų, vis dar mokama paskola bei palūkanos investicijų projektui "Geriamojo vandens ir nuotekų tinklų rekonstrukcija ir plėtra Šilalės rajono savivaldybėje 2,3,4 dalys". Per 2025-2029 ateinančius metus, iš ilgalaikio turto nusidėvėjimo lėšų bus sumokėta 182,5 tūkst. eurų šiai paskolai padengti.

**NUMATOMOS INVESTICIJOS ILGALAIKIO TURTO ĮSIGYJIMUI**

Ilgalaikio turto atnaujinimas – tai viena iš pagrindinių priemonių padedančių optimizuoti technologinius ir energetinius procesus bei darbo sąnaudas, užtikrinti racionalų turimos infrastruktūros naudojimą bei pagerinti veiklos kokybę. Bendrovė kasmet skiria didelę dalį lėšų būtent šiai sričiai atnaujinti ir modernizuoti.

Kadangi Laukuvos ir Požerės vandenvietėse yra likusių senų ir nusidėvėjusių gręžinių, planuojama šiemet išgręžti po vieną naują gręžinį, nepertraukiamam vandens tiekimui užtikrinti. Šiam nusidėvėjusiam turtui atnaujinti Bendrovė skirs 20 tūkst. eurų.

UAB „Šilalės vandenys“, kaip atsakinga ir aplinką tausojanti įmonė, 2025 metais įrengė dvi saulės elektrines prie daugiausiai elektros energijos suvartojančių objektų – Šilalės nuotekų valyklos ir vandens gerinimo įrenginių. Šiam projektui įgyvendinti investuota 30 tūkst. eurų. Nutarta ir toliau plėsti saulės elektrinių tinklą, ir 2025 metais įrengti dar dvi saulės elektrines – prie Pajūrio ir Kvėdarnos nuotekų valyklų. Ši ilgalaikė 40 tūkst. eurų investicija padės ne tik mažinti energijos sąnaudas ir didinti energetinę nepriklausomybę, bet ir atliks svarbų vaidmenį aplinkos apsaugos ir tvarumo srityje. Taip pat tikimasi, kad pradėjus naudoti žaliąją energiją pavyks sumažinti vandens ir nuotekų paslaugų kainų augimą.

Pajūrio vandenvietėje, esančioje šalia Pajūrio karinio miestelio, nepertraukiamam vandens tiekimui užtikrinti, planuojama už 15 tūkst. eurų įsigyti elektros generatorių.

**7.3 lentelė. Numatomos investicijos ilgalaikiam turtui įsigyti ir atnaujinti 2025-2029 m.**

|  |  |  |  |  |  |  |
| --- | --- | --- | --- | --- | --- | --- |
| **Planuojami veiklos atlikimo metai** | **2025** | **2026** | **2027** | **2028** | **2029** | **2025-2029** |
| **Ilgalaikiam turtui įsigyti ir atnaujinti (renovuoti)** | **188,200** | **154,00** | **154,00** | **154,00** | **154,00** | **804,200** |
| Paskolos investicijų projektui "Geriamojo vandens ir nuotekų tinklų rekonstrukcija ir plėtra Šilalės rajono savivaldybėje 2,3,4 dalys" grąžinimui | 36,500 | 36,500 | 36,500 | 36,500 | 36,500 | **182,500** |
| Palūkanų už ilgalaikę paskolą grąžinimui | 4,500 | 4,000 | 4,000 | 4,000 | 4,000 | **20,500** |
| Artezinis gręžinys Laukuvoje | 10,000 |   |   |   |   | **10,000** |
| Artezinis gręžinys Požerėje | 10,000 |   |   |   |   | **10,000** |
| Saulės elektrinės statyba prie Šilalės nuotekų valyklos | 15,000 |   |   |   |   | **15,000** |
| Saulės elektrinės statyba Šilalės miesto vandenvietėje | 15,000 |   |   |   |   | **15,000** |
| Naudoto lengvojo automobilio pirkimas | 10,000 |   |   |   |   | **10,000** |
| Traktoriaus su žolės pjovimo agregatu pirkimas | 31,000 |   |   |   |   | **31,000** |
| Pajūrio vandenvietės generatorius | 15,000 |   |   |   |   | **15,000** |
| Saulės elektrinės statyba prie Pajūrio nuotekų valyklos | 20,000 |   |   |   |   | **20,000** |
| Saulės elektrinės statyba prie Kvėdarnos nuotekų valyklos | 20,000 |   |   |   |   | **20,000** |
| Dokumentų spinta | 1,200 |   |   |   |   | **1,200** |
| Bijotų nuotekų valymo įrenginių statyba |   | 113,500 | 95,000 |   |   | **208,500** |
| Naudoto krovininio automobilio pirkimas |   |   | 10,000 |   |   | **10,000** |
| Kvėdarnos nuotekų valyklos orapūčių pirkimas |   |   | 8,500 |   |   | **8,500** |
| Kvėdarnos nuotekų valyklos pirminio valymo įrenginio pirkimas |   |   |   | 15,000 |   | **15,000** |
| Saulės elektrinės statyba Šilalės miesto senojoje vandenvietėje |   |   |   | 15,000 |   | **15,000** |
| Vandens gerinimo įrenginių statyba Keberkščiuose |   |   |   | 38,500 |   | **38,500** |
| Žadeikių nuotekų tinklų rekonstrukcija |   |   |   | 30,000 |   | **30,000** |
| Vandentiekio trasa nuo Gineikių vandens gerinimo įrenginių iki gyvenvietės |   |   |   | 15,000 |   | **15,000** |
| Saulės elektrinės statyba prie Pajūralio nuotekų valyklos |   |   |   |   | 15,000 | **15,000** |
| Tenenių vandens gerinimo įrenginių statyba |   |   |   |   | 33,500 | **33,500** |
| Saulės elektrinės statyba prie Kaltinėnų nuotekų valyklos |   |   |   |   | 20,000 | **20,000** |
| Saulės elektrinės statyba prie Laukuvos nuotekų valyklos |   |   |   |   | 15,000 | **15,000** |
| Vandens gerinimo įrenginių statyba Žvingiuose |   |   |   |   | 30,000 | **30,000** |

Siekdama atnaujinti nusidėvėjusį automobilių parką, Bendrovė kasmet investuoja į naujesnių, mažiau taršių automobilių įsigijimą. 2025-2026 metais planuojama įsigyti kelis naudotus automobilius, kurių įsigijimui numatyta apie 20 tūkst. eurų, ir manevringą traktorių su žolės pjovimo agregatu produktyvesniam žolės pjovimui vandenvietėse su sudėtingu reljefu. Traktoriaus su pjovimo agregatu kaina gali siekti apie 31 tūkst. eurų.

2026-2027 metais numatyta investuoti 208,5 tūkst. eurų Bijotų nuotekų valyklos statybai įgyvendinti.

2027-2028 metais planuojama skirti 23,5 tūkst. eurų Kvėdarnos valymo įrenginių atnaujinimui..

2028 metais numatoma skirti 15 tūkst. eurų saulės elektrinės Šilalės miesto senojoje vandenvietėje statybai bei 38,5 tūkst. eurų vandens gerinimo įrenginių Keberkščių k. statybai. Taip pat 30 tūkst. eurų planuojama investuoti senų nuotekų tinklų rekonstrukcijai Žadeikiuose, o siekiant išvengti pasikartojančių gedimų likvidavimo nuo Gineikių vandens gerinimo įrenginių iki gyvenvietės, planuojama avarinės būklės vandentiekio trasą pakeisti nauja. Naujam tinklui įrengti numatyta skirti 15 tūkst. eurų.

2029 metais planuojama plėsti saulės elektrinių tinklą ir įrengi jas už 115 tūkst. eurų prie Pajūralio, Kaltinėnų bei Laukuvos nuotekų valyklų.

Tenenių vandenvietėje reikalinga išskirtinė vandens valymo technologija, veikianti bedeguonės sistemos principu, todėl šioje vandenvietėje taip pat numatyta naujų įrenginių statyba. Vandens gerinimo stoties naujos technologijos įdiegimui numatyta skirti 33,5 tūkst. eurų. Numatoma už 30 tūkst. eurų įrengti vandens gerinimo įrenginius Žvingių kaime.

2025-2029 metais ilgalaikiam turtui įsigyti Bendrovė planuoja panaudoti 804,2 tūkst. eurų lėšų.

**VIII SKYRIUS**

**LĖŠŲ POREIKIS VEIKLOS IR PLĖTROS PLANUI ĮGYVENDINTI**

**IR FINANSAVIMO ŠALTINIAI**

2025–2029 metų veiklos ir plėtros plano įgyvendinimui planuojama panaudoti 6714,3 tūkst. eurų nuosavų bei iš kitų finansavimo šaltinių gautų lėšų.

2025–2029 metų ilgalaikio turto įsigijimo šaltiniai:

- ilgalaikio turto nusidėvėjimo lėšos – 770,0 tūkst. eurų;

- savivaldybės kaip partnerio lėšos – 2904,8 tūkst. eurų;

- Europos Sąjungos fondų lėšos – 3013,3  tūkst. eurų;

-Ankstesniais laikotarpiais sukauptos piniginės lėšos – 26,2 tūkst. eurų.

8.1. lentelėje pateikiama finansavimo šaltinių 2025-2029 metams suvestinė (tūkst. Eur)

**8.1 lentelė. Finansavimo šaltinių suvestinė (tūkst. Eur)**

|  |  |  |  |  |  |  |
| --- | --- | --- | --- | --- | --- | --- |
| **Įsigytas (atstatytas) ilgalaikis turtas** | **2025** | **2026** | **2027** | **2028** | **2029** | **Bendra suma** |
|  |
| **Ilgalaikio turto įsigijimo šaltiniai** | **1335,100** | **1417,359** | **1584,640** | **1184,228** | **1193,000** | **6714,327** |  |
| Ilgalaikio turto nusidėvėjimo lėšos | 154,000 | 154,000 | 154,000 | 154,000 | 154,000 | **770,000** |  |
| Savivaldybės subsidijų ir dotacijų lėšos | 614,022 | 570,303 | 627,128 | 544,372 | 549,008 | **2904,832** |  |
| Europos sąjungos fondų lėšos | 540,878 | 693,056 | 803,512 | 485,856 | 489,992 | **3013,295** |  |
| Ankstesniais laikotarpiais sukauptos piniginės lėšos | 26,20 |  |  |  |  | **26,20** |  |

**IX SKYRIUS**

**PROGNOZUOJAMA ĮTAKA GERIAMOJO VANDENS TIEKIMO IR NUOTEKŲ**

**TVARKYMO PASLAUGŲ KAINOMS**

Geriamojo vandens tiekimo ir nuotekų tvarkymo paslaugų kainas nustato Valstybinė energetikos reguliavimo taryba.

Veiklos ir plėtros planas yra neatskiriama kainų derinimo projekto dalis. Rengiant kainų projektą būsimų bendrovės investicinių ir plėtros projektų ilgalaikio turto nusidėvėjimo sąnaudų pokytis į kainą nėra įtraukiamas, o vertinamas, kai šis turtas yra pradedamas eksploatuoti. Vadovaujantis Geriamojo vandens tiekimo ir nuotekų tvarkymo paslaugų kainų nustatymo metodikos nuostatomis į teikiamų paslaugų būtinąsias sąnaudas nėra įskaičiuojama ilgalaikio turto nusidėvėjimo (amortizacijos) sąnaudų dalis, priskaičiuojama nuo ilgalaikio turto vienetų vertės, sukurtos už Europos Sąjungos struktūrinių fondų lėšas, dotacijų ir subsidijų bei joms prilygintinų lėšų. Dėl šios priežasties nevertinama investicinių projektų, ilgalaikio turto nusidėvėjimo sąnaudų įtaka kainoms. Faktinis poveikis paslaugų savikainai ir kainai priklausys nuo Plano vykdymo ir naujo turto faktinės vertės, jo eksploatacijos pradžios. Naujai pradedamas eksploatuoti turtas ir esamo turto atstatymas, rekonstrukcija geriamojo vandens tiekimo ir nuotekų tvarkymo paslaugų kainai turi įtakos dėl Bendrovės lėšomis įvykdytų investicijų ir nuo jų priskaičiuojamų nusidėvėjimo sąnaudų bei gaunamų realizacinių pajamų pokyčio, vykdant plėtros projektus. Bendros ilgalaikio turto nusidėvėjimo sąnaudos 2025-2029 metais ženkliai nesikeis, nes nusidėvėjimo sąnaudų mažėjimas dėl nudėvėto turto, kompensuos pagal Veiklos planą atnaujinamo turto nusidėvėjimo sąnaudų augimą.

**9.1 lentelė. Prognozuojama planuojamų veiklų įtaka geriamojo vandens tiekimo ir nuotekų tvarkymo kainai, Eur/m³**

|  |  |  |
| --- | --- | --- |
| **Eil. Nr.** | **Projektas, priemonė** | **Įtaka geriamojo vandens tiekimo ir nuotekų tvarkymo kainai, Eur/m³** |
| **Vandens kainai** | **Nuotekų tvarkymo kainai** | **Bendra įtaka** |
| 1. | Nuotekų valymo įrenginių statyba ir atnaujinimas |   | +0,020 | +0,020 |
| 2. | Saulės elektrinių statyba | +0,004 | +0,004 | +0,008 |
| 3. | Vandens gerinimo įrenginių statyba | +0,020 |   | +0,020 |
| 4. | Transporto įsigijimas ir atnaujinimas | +0,010 |   | +0,010 |
| 5. | Nuotekų tinklų rekonstrukcija |   | +0,004 | +0,004 |
| 6. | Artezinių gręžinių įrengimas | +0,002 |   | +0,002 |
| 7. | Vandentiekio tinklų rekonstrukcija | +0,002 |   | +0,002 |
| 8. | Vandenviečių technologinių įrenginių atnaujinimas | +0,004 |   | +0,004 |
| 9. | Baldų įsigijimas | +0,0001 |   | +0,0001 |
| **Iš viso:** | **+0,0421** | **+0,0280** | **+0,0701** |

**X SKYRIUS**

**INFORMACIJA TEIKIAMA VAROTOTOJAMS SIEKIANT PASLAUGŲ PATIKIMUMO IR SAUGUMO**

Sklandus informacijos perdavimas yra būtina sąlyga siekiant patikimai ir saugiai aprūpinti vartotojus geriamuoju vandeniu ir nuotekų tvarkymo paslaugoms suteikti. Šiam tikslui įgyvendinti Bendrovė 2020 metais įdiegė SMS pranešimų siuntimo sistemą, kuri padeda tiksliai ir efektyviai informuoti klientus mobiliojo ryšio trumposiomis žinutėmis apie planuojamus vandentiekio ir nuotekų tinklų remonto darbus, įvykusias avarijas, jų likvidavimą. Pagrindinė įmonės vykdomos veiklos informacija nuolat atnaujinama ir internetinėje svetainėje bei Facebook paskyroje.

**XI SKYRIUS**

**INVESTICINĖS PRIEMONĖS NUOTEKŲ TARŠOS PREVENCIJAI**

**NUSTAČIUS NEATITIKIMUS**

Teršalų pašalinimą nuotekų valyklose bei išleidžiamų nuotekų užterštumą kontroliuoja tiek pati bendrovė, tiek kontroliuojanti institucija – Aplinkos apsaugos departamentas. Visų, iš nuotekų valymo įrenginių, išleidžiamų nuotekų tyrimai atliekami pagal patvirtintas monitoringo programas. Tyrimus atlieka laboratorijos, turinčios LR Aplinkos apsaugos agentūros išduotus leidimus.

Bendrovė turi dvi nuotekų valyklas – Žadeikiuose bei Pajūralyje, kur aptinkami viršyti taršos leidime ar taršos integruotos prevencijos ir kontrolės leidime nustatyti leistinos taršos (kiekio ir (ar) koncentracijos) normatyvai.

Žadeikių gyvenvietės nuotekų valymo įrenginiuose, vykdant atitekančių bei išleidžiamų nuotekų po valymo monitoringą, metai iš metų susiduriama su nuotekų išvalymo efektyvumo problemomis. Nors pagal turimą, išduotą AAA taršos leidimą Nr. (11.2)-37-17/2005/TL-KL.8-16/2020, į gamtinę aplinką leidžiamų išleisti nuotekų užterštumas, nustatytas tik BDS7 teršalui, kurio normatyvo neviršijama (metinė 2024 m. nuotekų tvarkymo ataskaita), tačiau šioje valykloje labai žemas bendrojo azoto ir bendrojo fosforo išvalymo efektyvumas – atitinkamai 21,09 % ir 39,64 %. BDS7 išvalymo efektyvumas siekia 80,68 %. Tai taip pat mažai. Tokius prastus išvalymo efektyvumo rezultatus lemia nusidėvėję nuotekų valymo įrenginiai.

Pajūralio gyvenvietės nuotekų valymo įrenginiuose, vykdant atitekančių bei išleidžiamų nuotekų po valymo monitoringą, metai iš metų susiduriama su nuotekų išvalymo efektyvumo problemomis. Nors pagal turimą, išduotą AAA taršos leidimą Nr. (11.2)-37-17/2005/TL-KL.8-15/2020, į gamtinę aplinką leidžiamų išleisti nuotekų užterštumas, nustatytas tik BDS7 teršalui, kurio normatyvo neviršijama (metinė 2024 m. nuotekų tvarkymo ataskaita), tačiau šioje valykloje labai žemas bendrojo azoto ir bendrojo fosforo išvalymo efektyvumas – atitinkamai 52,09 % ir 40,83 %. Tokius prastus išvalymo efektyvumo rezultatus taip pat lemia nusidėvėję nuotekų valymo įrenginiai.

2025-2029 metų plėtros plane numatoma net 5 naujų nuotekų valyklų įrengimas, tarp kurių ir minėtų gyvenviečių nuotekų valyklos. Planuojama, kad Žadeikių nuotekų valykla bus pradėta statyti 2025 m., o Pajūralio 2026 metais.

**XII SKYRIUS**

**INVESTICINĖS PRIEMONĖS GERIAMOJO VANDENS SAUGAI UŽTIKRINTI**

**NUSTAČIUS NEATITIKIMUS**

Geriamojo vandens saugos ir kokybės reikalavimus nustato Lietuvos higienos norma HN 24:2023. Remiantis šiais reikalavimais ir siekiant užtikrinti tiekiamo geriamojo vandens kokybę, bendrovė vykdo nuolatinę geriamojo vandens kokybės stebėseną, atlieka tyrimus.

UAB „Šilalės vandenys“ privalo nedelsiant imtis veiksmų, nustačius, kad geriamojo vandens kokybės rodikliai neatitinka Lietuvos higienos normos HN 24:2023 „Geriamojo vandens saugos ir kokybės reikalavimai“, patvirtintos Lietuvos Respublikos sveikatos apsaugos ministro 2003 m. liepos 23 d. įsakymu Nr. V-455 „Dėl Lietuvos higienos normos HN 24:2023 „Geriamojo vandens saugos ir kokybės reikalavimai patvirtinimo“, reikalavimų. Kadangi Bendrovė aptarnauja daug mažai vartotojų turinčių vandenviečių, tad yra nepajėgi pastatyti visose vandens gerinimo įrenginius (šiuo metu vandens gerinimo įrenginiai įrengti 26 iš 46 vandenviečių), todėl likę vartotojai gauna vandenį tiesiai iš gręžinio. Požeminis vanduo yra vienas iš kokybiškiausių galimų geriamojo vandens šaltinių, tačiau ir požeminiame gamtiniame vandenyje visada yra ištirpusių priemaišų, kurias iš vandens reikia šalinti, siekiant, kad vanduo atitiktų itin kokybiško geriamojo vandens kokybinius rodiklius.

2021-04-20 Valstybinės maisto ir veterinarijos tarnyba kartu su Šilalės rajono savivaldybės administracija suteikė išlygą laikinai tiekti vartotojams geriamąjį vandenį, kurio indikatoriniai rodikliai neatitinka Lietuvos higienos normos reikalavimų. Įmonė kasmet investuoja į naujų vandens gerinimo įrenginių statybą, senų vandens gerinimo įrenginių modernizavimą, profilaktinius tinklų bei gręžinių praplovimus bei imasi visų įmanomų priemonių, kad kuo didesnė rajono gyventojų dalis gautų saugos ir kokybės reikalavimus atitinkantį geriamąjį vandenį.

**XIII SKYRIUS**

**KITA INFORMACIJA**

UAB „Šilalės vandenys“ 2025–2029 metų veiklos planas (priedas).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_